ddrg/super_eurlex huggingface dataset:
2012

În 2012, observatorul a acordat granturi observatoarelor naționale pentru droguri din statele membre (beneficiarii) în vederea sprijinirii cooperării sub egida rețelei Reitox (1). Totalul cheltuielilor aferente granturilor acordate în 2012 a fost de 2,6 milioane de euro, reprezentând 16 % din totalul cheltuielilor operaționale. Verificările ex ante ale observatorului, efectuate înaintea rambursării cheltuielilor declarate de către beneficiari, constau într-o analiză documentară a declarațiilor de cheltuieli și a certificatelor de audit eliberate de auditorii externi contractați de beneficiari. De regulă, observatorul nu obține de la beneficiari documente justificative în sprijinul eligibilității și al exactității cheltuielilor declarate. Verificările ex post ale cheltuielilor, efectuate la fața locului, la nivelul beneficiarilor, sunt rare (2). Prin urmare, controalele existente oferă conducerii observatorului numai o asigurare limitată cu privire la eligibilitatea și exactitatea cheltuielilor declarate de beneficiari. În cazul operațiunilor auditate de Curte, observatorul a obținut, în numele Curții, documente justificative care au oferit o asigurare rezonabilă cu privire la legalitatea și regularitatea operațiunilor respective. O verificare aleatorie a documentelor justificative și un grad mai mare de acoperire a beneficiarilor prin verificările la fața locului ar putea spori, în mod semnificativ, nivelul de asigurare.
2012

În 2012, centrul a acordat granturi unor instituții de cercetare și unor persoane fizice. Totalul cheltuielilor aferente granturilor a fost de 752 000 de euro, reprezentând 1,4 % din cheltuielile operaționale înregistrate în 2012. Verificările ex ante ale centrului, înaintea rambursării cheltuielilor declarate de către beneficiari, constau într-o verificare documentară a declarațiilor de cheltuieli și, în unele cazuri, a certificatelor de audit eliberate de societățile de audit independente contractate de beneficiari. De obicei, centrul nu solicită din partea beneficiarilor niciun document în sprijinul eligibilității și al exactității cheltuielilor declarate. Pentru a consolida controalele, centrul a adoptat o strategie de verificare ex post și a planificat punerea sa în aplicare în 2012. Cu toate acestea, s-a înregistrat o întârziere de zece luni înainte ca centrul să poată beneficia de un contract interinstituțional de audit și, la momentul auditului, nu fusese efectuată încă nicio verificare ex post a cheltuielilor aferente granturilor din 2012. În cazul operațiunilor auditate de Curte, centrul a obținut, în numele Curții, documente justificative care au oferit o asigurare rezonabilă cu privire la legalitatea și regularitatea acestora.
3.

Membrii întreprinderii comune sunt Uniunea Europeană, reprezentată de Comisia Europeană, gruparea industrială (Hydrogen Europe (7)) și gruparea științifică [New European Research Grouping on Fuel Cells and Hydrogen (N.ERGHY)].
24.

Întreprinderea comună pentru bioindustrii are deja instituite proceduri de control intern pentru a obține o asigurare rezonabilă că fraudele și neregulile sunt prevenite și detectate (verificări ex ante ale plăților, politica privind conflictele de interese și audituri ex post planificate a fi realizate la beneficiarii finali ai granturilor). Întreprinderea comună este în curs de a implementa măsurile prevăzute în planul de acțiune, cum ar fi utilizarea bazelor de date ale Comisiei pentru a identifica organizațiile excluse sau posibilele cazuri de dublă finanțare (21), în conformitate cu calendarul convenit.
21.

Întreprinderea comună SESAR a instituit proceduri de control ex ante bazate pe examinări documentare ale aspectelor financiare și operaționale și desfășoară audituri ex post la beneficiarii granturilor. Aceste controale constituie instrumente-cheie de evaluare a legalității și regularității operațiunilor subiacente, inclusiv a celor legate de contribuțiile în numerar și în natură aduse întreprinderii comune de ceilalți membri ai acesteia în afară de UE. Rata de eroare reziduală pentru auditurile ex post prezentată în raportul anual de activitate pentru 2015 al întreprinderii comune SESAR a fost de 0,7 % (14).
19.

Întreprinderile comune au instituit proceduri de control ex ante bazate pe examinări documentare ale aspectelor financiare și operaționale și desfășoară audituri ex post la beneficiari . Aceste controale constituie instrumente-cheie de evaluare a legalității și regularității operațiunilor subiacente, inclusiv a celor legate de contribuțiile în numerar și în natură aduse de către ceilalți membri ai întreprinderilor comune în afară de UE. Auditurile ex post au permis întreprinderilor comune (cu excepția F4E și ECSEL) să stabilească rate de eroare reziduală, care se situează sub 2 % în toate cazurile.
23.

Întreprinderea comună Clean Sky 2 a instituit proceduri de control ex ante bazate pe examinări documentare ale aspectelor financiare și operaționale, precum și audituri ex post la beneficiarii granturilor. Aceste controale constituie un instrument-cheie de evaluare a legalității și regularității operațiunilor subiacente, inclusiv a celor legate de contribuțiile în numerar și în natură aduse întreprinderii comune de ceilalți membri ai acesteia în afară de UE. Rata de eroare reziduală pentru auditurile ex post prezentată în raportul anual de activitate pe 2015 al întreprinderii comune Clean Sky a fost de 1,52 % (22).
16.

În timp ce numeroase acțiuni formulate în anul 2015 de către ITER și F4E sunt specifice, există câteva care se referă la îmbunătățirea continuă, având caracter permanent. Din cele șase grupuri principale ale Planului de acțiune ITER 2015, patru au fost definitivate și două sunt în desfășurare. F4E a revizuit planul de acțiune din 2015, în sensul deciziilor Consiliului ITER din iunie 2016 și consideră că planul nu este afectat substanțial. În plus, noul director F4E, la cererea Consiliului de administrație, pregătește un plan de îmbunătățire care include elementele planului de acțiune din 2015, implementate alături de noile priorități specifice anului 2016, care includ și proiectul „Straight Road to First Plasma”.
12.

Agenția dorește să atragă atenția asupra faptului că nivelul de concurență de pe piața vizată a producției și analizei de imagini de satelit este relativ limitat deoarece există un număr mic de furnizori de servicii care operează în sectoarele conexe și întrucât se aplică prețuri fixe și coerente. Mai mult, caracterul tehnic și complex al serviciilor care trebuie furnizate necesită combinarea diferitelor expertize, ceea ce furnizorii de servicii care operează pe această piață nu pot oferi decât dacă își reunesc forțele în cadrul unui consorțiu. Prin urmare, acordarea unui contract-cadru unui singur operator economic este o alegere conștientă și este rezultatul evaluării unor factori tangibili, nu doar a unor ipoteze. Anexă, observații aferente exercițiilor 2012 și 2013: În urma observației Curții referitoare la granturile aferente exercițiilor financiare 2012 și 2013, au fost realizate cinci verificări ex ante la fața locului legate de plățile efectuate către centrele tematice europene (ETC) pentru exercițiile financiare 2013, 2014 și 2015. În urma acestor verificări la fața locului, care au acoperit 20 % din totalul cheltuielilor cu personalul declarate de toți beneficiarii, 0,12 % din cheltuielile controlate au fost considerate neeligibile. Politica de verificare a ETC aplicată de AEM din mai 2014 a făcut ca controalele efectuate prin solicitarea de documente justificative să ofere asigurări privind eligibilitatea și exactitatea cheltuielilor declarate de beneficiari. Această politică a fost revizuită în octombrie 2015, iar de atunci structura de audit intern se ocupă în exclusivitate de verificările ex post la fața locului, prima fiind realizată în primăvara anului 2016. În plus, în urma unei evaluări externe realizate în 2015, structura de audit intern a agenției a fost certificată ca fiind conformă cu standardele Institutului Auditorilor Interni (IIA) care examinează în special independența funcției.
12.

Agenția plătește 50 % din costurile aferente serviciilor oferite de centrul de îngrijire after-school a copiilor angajaților din cadrul Școlii europene din Helsinki. Contribuția agenției este limitată la 1 000 de euro per copil per an și s-a ridicat la aproximativ 95 000 de euro în total în 2015. Această măsură cu caracter social a fost aprobată în 2008 de către directorul agenției, însă nu a fost comunicată autorității bugetare în cadrul procedurii bugetare (9).
Oficiul a instituit un plan de continuare a activității și de gestiune în caz de criză care prevede că aproximativ 25 de roluri trebuie acoperite în mod permanent de către angajați care asigură permanența. Deși creditele bugetare pentru indemnizațiile acordate personalului care are obligația de a asigura permanența sunt aprobate anual de către Comitetul bugetar al oficiului, suma plătită în 2013 (402 458 de euro) depășește în mod considerabil sumele plătite pentru astfel de indemnizații de către alte agenții care sunt obligate să asigure un serviciu permanent.

2014

În Raportul său privind conturile anuale ale oficiului pentru exercițiul 2013, Curtea a pus sub semnul întrebării cuantumul utilizat pentru a plăti indemnizațiile acordate personalului care are obligația de a asigura permanența (0,40 milioane de euro). Aceste plăți au avut valori mai ridicate în 2014 (0,44 milioane de euro). În noiembrie 2014, oficiul și-a revizuit politica și a redus numărul posturilor care sunt eligibile pentru acest tip de indemnizații de la 25 la 17, efectul financiar al acestui demers urmând să fie vizibil începând cu 2015 (1). Nouă membri ai personalului au primit peste 11 000 de euro fiecare sub forma indemnizațiilor respective, șapte dintre aceștia ocupând posturi de management.
28.

Sistemul de control al DG DEVCO este axat pe controalele ex ante efectuate înainte de acceptarea cheltuielilor declarate de către beneficiari. Și în acest an, frecvența erorilor constatate, inclusiv în cadrul unor declarații finale de cheltuieli care făcuseră, ex ante, obiectul unor audituri externe și al unor verificări ale cheltuielilor, indică existența unor deficiențe la nivelul acestor controale.
19.

În 2014, Comisia a semnat, în numele a peste 50 de instituții și organisme ale UE (inclusiv al agenției), un contract-cadru cu un contractant pentru achiziționarea de softuri și licențe și pentru furnizarea serviciilor aferente de mentenanță și consultanță IT. Acest contractant acționează ca intermediar între agenție și furnizorii care pot răspunde nevoilor agenției. Pentru serviciile de intermediere prestate, contractantul are dreptul să perceapă sume în plus variind între două și nouă procente din prețurile furnizorilor. Contractul-cadru prevede în mod explicit faptul că nu conferă niciun drept exclusiv contractantului. În 2016, agenția a utilizat acest contract-cadru pentru a achiziționa licențe pentru softuri în valoare totală de 442 754 de euro. Majoritatea acestor achiziții priveau produse care făceau parte dintr-o categorie anume – care ar trebui utilizată doar în mod excepțional – și pentru care prețurile nu fuseseră menționate nici în cursul procesului de licitație, nici în contractul-cadru. Această procedură nu asigură o concurență suficientă și nici aplicarea soluției celei mai economice. Mai mult, sumele percepute în plus de către contractantul cu care fusese semnat contractul-cadru nu erau verificate în mod corespunzător. Cea mai importantă comandă privea reînnoirea licențelor pentru softuri furnizate de un distribuitor scandinav cu drepturi exclusive (112 248 de euro). În acest caz, nu exista nicio justificare pentru utilizarea contractului-cadru, care a condus la o majorare inutilă a costului.
32.

În decembrie 2016, Consiliul de administrație al întreprinderii comune SESAR a adoptat documentul intitulat „Methodology and Validation process for In kind contributions (IKC) in the SJU (SESAR 2020 Programme only)” [Metodologia și procesul de validare pentru contribuțiile în natură în cadrul întreprinderii comune SESAR (numai pentru programul SESAR 2020)], potrivit căruia întreprinderea comună SESAR va stabili termenii de referință și un model de certificat care vor fi prezentate Consiliului de administrație în timp util, înainte de primirea contribuțiilor în natură în 2018. Întreprinderea comună SESAR va analiza dacă este nevoie să adapteze strategia de control ex ante a Comisiei pentru programul Orizont 2020 la riscurile specifice legate de proiectele SESAR 2020. Până atunci însă, întreprinderea comună SESAR aplică prin analogie strategia de control ex ante a Comisiei.
21.

În 2014, Comisia a semnat, în numele a peste 50 de instituții și organisme ale UE (inclusiv al agenției), un contract-cadru cu un contractant pentru achiziționarea de softuri și licențe și pentru furnizarea serviciilor aferente de mentenanță și consultanță IT. Acest contractant acționează ca intermediar între agenție și furnizorii care pot răspunde nevoilor agenției. Pentru serviciile de intermediere prestate, contractantul are dreptul să perceapă sume în plus variind între două și nouă procente din prețurile furnizorilor. În 2016, plățile totale efectuate către acest contractant s-au ridicat la 8,9 milioane de euro. Agenția nu a verificat în mod sistematic prețurile și sumele în plus percepute în raport cu ofertele de preț și cu facturile emise de furnizori către contractant.
30.

Întreprinderile comune au instituit proceduri de control ex ante fiabile bazate pe examinări documentare ale aspectelor financiare și operaționale. În ceea ce privește plățile intermediare și finale din cadrul PC7, întreprinderile comune au contractat societăți de audit externe independente pentru a efectua audituri ex post la nivelul beneficiarilor. În schimb, în cazul declarațiilor de costuri din cadrul programului Orizont 2020, Serviciul comun de audit din cadrul Comisiei este cel responsabil de auditurile ex post la nivelul beneficiarilor. Toate întreprinderile comune s-au servit în mod eficace de aceste controale-cheie pentru a evalua legalitatea și regularitatea operațiunilor de plăți subiacente.
3.35.9.

Contribuțiile ex ante anuale la fond se calculează pe baza informațiilor furnizate comitetului de instituțiile de credit și de unele firme de investiții. Deși Regulamentul MUR nu prevede un cadru de control cuprinzător și coerent pentru a asigura fiabilitatea acestor informații, Fondul Unic de Rezoluție (FUR) abordează acest aspect în măsura posibilului. Datele furnizate sunt verificate în raport cu datele depuse anul anterior de instituții, precum și în raport cu datele din baza de date a BCE. Discrepanțele sunt semnalate autorităților naționale de rezoluție, cărora li se solicită clarificări; în acest fel, calitatea datelor a putut fi îmbunătățită în ciclurile anterioare. Mai mult, comitetul nu poate comunica detalii cu privire la partea legată de riscuri a calculelor contribuțiilor ex ante per instituție, întrucât aceste calcule sunt legate între ele și ar dezvălui astfel informații confidențiale despre alte instituții. FUR a prezentat însă metodologia de calcul, precum și calibrările detaliate, asigurând astfel transparența și cooperarea.
33.

Sistemul de control al DG DEVCO este bazat pe controale ex ante efectuate înainte de acceptarea cheltuielilor declarate de către beneficiari. Și în acest an, frecvența erorilor constatate, inclusiv în cadrul unor declarații finale de cheltuieli care făcuseră, ex ante, obiectul unor audituri externe și al unor verificări ale cheltuielilor, continuă să indice existența unor deficiențe la nivelul acestor controale.
17.

În conturile sale anuale finale aferente exercițiului 2016, comitetul a prezentat datorii contingente în valoare de 841 826 146 de euro legate de contribuții ex ante. Din aceasta, o sumă de 800 791 513 euro este legată de contestații depuse împotriva autorităților naționale de rezoluție și de acțiuni introduse la instanțele administrative din statele membre. Această sumă a fost determinată pe baza declarațiilor autorităților naționale de rezoluție. Tabelele 1 și 2 următoare prezintă detaliile și evoluția acestor sume, precum și a numărului contestațiilor și al acțiunilor introduse până la 30 septembrie 2017: Tabelul 1 Evoluția sumelor contestate aferente datoriilor contingente generate de contribuțiile ex ante la Fondul unic de rezoluție Datorii contingente determinate de sume în euro contestate 30/09/17 31/12/16 31/12/15 — Contestații depuse la autoritățile naționale de rezoluție și acțiuni introduse la instanțele administrative ale statelor membre 1 240 045 681 800 791 513 437 125 144 Legate de contribuții ex ante pentru 2015 84 149 051 84 149 051 437 125 144 Legate de contribuții ex ante pentru 2016 596 809 613 716 642 462 0 Legate de contribuții ex ante pentru 2017 559 087 017 0 0 — Acțiuni introduse la Tribunalul Uniunii Europene 180 197 774 41 034 633 0 Legate de contribuții ex ante pentru 2016 115 676 910 41 034 633 0 Legate de contribuții ex ante pentru 2017 64 520 864 0 0 Total 1 420 243 455 841 826 146 437 125 144 Sursa: Curtea de Conturi Europeană, pe baza datelor furnizate de comitet. Tabelul 2 Evoluția numărului contestațiilor și al acțiunilor legate de contribuțiile ex ante la Fondul unic de rezoluție Numărul contestațiilor și al acțiunilor în justiție 30/09/17 31/12/16 31/12/15 — Contestații depuse la autoritățile naționale de rezoluție și acțiuni introduse la instanțele administrative ale statelor membre 394 261 67 Legate de contribuții ex ante pentru 2015 7 6 67 Legate de contribuții ex ante pentru 2016 256 255 0 Legate de contribuții ex ante pentru 2017 131 0 0 — Acțiuni introduse la Tribunalul Uniunii Europene 13 9 0 Legate de contribuții ex ante pentru 2016 10 9 0 Legate de contribuții ex ante pentru 2017 3 0 0 Total 407 270 67 Sursa: Curtea de Conturi Europeană, pe baza datelor furnizate de comitet.
2.26.

În ceea ce privește plățile aferente granturilor din cadrul PC7, la sfârșitul anului 2018, întreprinderile comune (cu excepția ECSEL) au raportat rate de eroare reziduală sub pragul de semnificație de 2 %, pe baza rezultatelor auditurilor ex post de la sfârșitul anului 2018. Curtea a confirmat acest rezultat prin testele sale de fond efectuate la nivelul plăților finale aferente granturilor. În cazul ECSEL, diferențele semnificative de la nivelul metodologiilor și al procedurilor utilizate de către autoritățile naționale de finanțare nu permit acestei întreprinderi comune să calculeze o rată de eroare reziduală unică pentru plățile aferente PC7. Pentru aceste plăți, Curtea a aplicat rata de eroare reziduală stabilită de DG RTD pentru întregul program PC7, rată care era de 3,36 % la sfârșitul exercițiului 2018. Prin urmare, dat fiind procentul scăzut de plăți pentru PC7 în 2018, rata de eroare reziduală pentru totalul plăților operaționale ale ECSEL din exercițiul în cauză este considerată a fi sub pragul de semnificație.
În septembrie 2018, Curtea a informat Comisia cu privire la o vizită în Mozambic, în vederea auditării unui proiect de alimentare cu apă și de canalizare implementat de UNICEF, precum și în vederea auditării unui proiect de securitate alimentară și de prevenire a malnutriției implementat de Programul Alimentar Mondial. Pentru a putea pregăti vizita de audit și a planifica verificările pe teren ale proiectelor, Curtea a solicitat organizațiilor să îi transmită documentația necesară cu privire la elemente de cheltuieli incluse în eșantion. Or, în ambele cazuri, Curții i-au fost puse la dispoziție informațiile cerute numai după ce auditorii au ajuns în Mozambic, în noiembrie 2018, pentru a începe auditul. Această lipsă de cooperare a împiedicat auditorii să viziteze proiectele la fața locului. În plus, după ce auditorii au ajuns în Mozambic, s-a constatat că documentele disponibile la sediile organizațiilor tot nu erau complete. Prin urmare, aceștia nu au fost în măsură să verifice dacă elementele incluse în eșantion existau cu adevărat. În plus, unele documente au fost puse la dispoziție numai după vizita auditorilor, ceea ce a întârziat considerabil finalizarea activității de audit a Curții. Curtea s-a confruntat cu o lipsă de cooperare și din partea altor organizații internaționale, cum ar fi Comisia Uniunii Africane, Banca Caraibiană de Dezvoltare, Programul Organizației Națiunilor Unite pentru Dezvoltare și Grupul Băncii Mondiale.
31.

În conturile sale anuale finale privind exercițiul 2017, Comitetul Unic de Rezoluție a prezentat datorii contingente în valoare de 1,4 miliarde de euro legate de contribuții ex ante . Din acestea, o sumă de 1,2 miliarde de euro este legată de contestații depuse la autoritățile naționale de rezoluție și de acțiuni introduse la instanțele administrative din statele membre. Această sumă a fost stabilită pe baza declarațiilor autorităților naționale de rezoluție. Tabelele 2 și 3 următoare prezintă detaliile și evoluția acestor sume, precum și a numărului contestațiilor și al acțiunilor introduse în justiție până la 31 mai 2018: Tabelul 2 Evoluția sumelor contestate reprezentând datorii contingente generate de contribuțiile ex ante la Fondul unic de rezoluție Datorii contingente (în euro) 31.5.2018 31.12.2017 31.12.2016 31.12.2015 Contestații depuse la autoritățile naționale de rezoluție și acțiuni introduse la instanțele administrative ale statelor membre 1 805 809 719 1 228 745 681 800 791 513 437 125 144 Legate de contribuții ex ante pentru 2015 84 149 051 84 149 051 84 149 051 437 125 144 Legate de contribuții ex ante pentru 2016 565 465 854 585 509 613 716 642 462 0 Legate de contribuții ex ante pentru 2017 559 087 017 559 087 017 0 0 Legate de contribuții ex ante pentru 2018 597 107 797 0 0 0 Acțiuni introduse la Tribunalul Uniunii Europene (*2) 181 133 405 181 133 405 41 034 633 0 Legate de contribuții ex ante pentru 2015 0 0 0 0 Legate de contribuții ex ante pentru 2016 116 612 541 116 612 541 41 034 633 0 Legate de contribuții ex ante pentru 2017 64 520 864 64 520 864 0 0 Legate de contribuții ex ante pentru 2018 0 0 0 0 Total 1 986 943 124 1 409 879 086 841 826 146 437 125 144 Sursa: Curtea de Conturi Europeană, pe baza datelor furnizate de comitet. Tabelul 3 Evoluția numărului contestațiilor și al acțiunilor introduse în justiție în legătură cu contribuțiile ex ante la Fondul unic de rezoluție Numărul contestațiilor și al acțiunilor în instanță 31.5.2018 31.12.2017 31.12.2016 31.12.2015 Contestații depuse la autoritățile naționale de rezoluție și acțiuni introduse la instanțele administrative ale statelor membre 499 393 261 67 Legate de contribuții ex ante pentru 2015 5 5 6 67 Legate de contribuții ex ante pentru 2016 241 257 255 0 Legate de contribuții ex ante pentru 2017 131 131 0 0 Legate de contribuții ex ante pentru 2018 122 0 0 0 Acțiuni introduse la Tribunalul Uniunii Europene 13 13 9 0 Legate de contribuții ex ante pentru 2015 0 0 0 0 Legate de contribuții ex ante pentru 2016 10 10 9 0 Legate de contribuții ex ante pentru 2017 3 3 0 0 Legate de contribuții ex ante pentru 2018 0 0 0 0 Total 512 406 270 67 Sursa: Curtea de Conturi Europeană, pe baza datelor furnizate de comitet.